tomron87/hebrew-wikipedia-sentences-corpus huggingface dataset:
בתחילת שנות ה-1530 נמנה נאדאשדי עם האישים שפרשו חסותם על הרפורמציה בהונגריה.
בחצרו בשארוואר מצא מקלט בשנים 1539-1538 המטיף הרפורמי מתיאש דוואי.
נאדאשדי תמך בגם בבנדק אבאדי, בפטר מליוס ובטרובדור המקומי שבשטיין טינודי.
בשנים הבאות זכה להתמנות ב תפקידים בכירים נוספים בהבהגת הממלכה ההונגרית שבשליטה אוסטרית.
ב-1540 היה לשופט המלכות iudex curie regie וב-1547 ישב בראש הדיאטה בטרנבה (בהונגרית - נאג'סומבט) ובסופו של דבר נבחר בדיאטה בברטיסלאבה מ-1559 לתפקיד הבכיר ביותר של פלטין הונגריה.
בשנותיו האחרונות השתדל לעזור למיקלוש זריני במאבקיו נגד הטורקים.
טמלה או טאמאלה (Tamale) היא העיר הרביעית בגודלה בגאנה ובירת המחוז הצפוני במדינה.
העיר נמצאת באזור הסוואנה של גאנה, כ-600 ק"מ צפונית לבירה אקרה.
הודות למיקומה המרכזי, היא משמשת כמרכז כלכלי ואדמיניסטרטיבי של צפון גאנה.
רוב תושבי העיר הם מוסלמים ונמצאים בה מסגדים רבים.
טמלה ממוקמת על צומת של שלוש דרכי מסחר עתיקות.
לא רבות ידוע על עברה של העיר.
עם זאת, האזור העתיק ביותר שלה, הכולל כיום את המסגד הגדול ואת השוק המרכזי, היה מיושב במשך מאות שנים ושימש צומת דרכים חשוב שחיבר את אזור הסאהל עם אזורי החוף.
החבל בו נמצאת העיר, שנקרא בעבר גולקפגו (Gulkpegu), היה אחד משבעה מרכזי שלטון מחוזיים שהרכיבו יחד את ממלכת דאגבון (Dagbon).
השליט המקומי של טמלה נקרא גולקפה-נאא (Gulkpe-Naa) - תואר שאותו נושא המנהיג המסורתי המקומי גם כיום.
ב-1899 חולקה ממלכת דאגבון בין בריטניה לגרמניה.
הבירה המסורתית של הממלכה, ינדי (Yendi), עברה לצד הגרמני ואילו טמלה נותרה בשטח הבריטי - דבר שחיזק את מעמדה ואפשר מאוחר יותר את הפיכתה לבירת המחוז הצפוני של המושבה הבריטית "חוף הזהב".
שכונות העיר החלו להיבנות סביב ארמונו של הגולקפה-נאא, כאשר לכל שכונה מנהיג שבטי מקומי משלה.
עם התפתחות העיר החלו זורמים אליה תושבים מאזורי הספר הצפוניים, הנמצאים כיום בבורקינה פאסו.
בשנות ה-70' של המאה ה-20 החלו להיבנות בעיר שכונות מודרניות מתוכננות במודל "שחמט" של רחובות אופקיים ואנכיים.
בשנת 2004 זכתה טמלה למעמד רשמי של מטרופולין.
בשנת 2008 אירחה העיר כמה ממשחקי גביע אפריקה לאומות.
טמלה היא מרכז השכלה וחינוך לאזור צפון גאנה.
בשטח העיר שוכנים למעלה מ-700 בתי ספר ומוסדות חינוך, בהם בתי-ספר יסודיים ותיכונים רבים, בתי ספר טכניים/מקצועיים, שני קולג'ים, טכניון מקומי ושתי אוניברסיטאות, ציבורית ופרטית.
בנוסף מארחת העיר שני קמפוסים של האוניברסיטה ללימודי פיתוח (UDS).
טאמי היא שפה ממשפחת השפות האוסטרונזיות המדוברת בפי אוכלוסיית איי טאמי ובכמה עיירות בחצי האי הואן במחוז מורובה שבפפואה גינאה החדשה.
לשפה 5 תנועות ו-24 עיצורים.
טאם פיופורי הידוע גם בכינויו "Uncle Tam", היה צלם קולנוע ניגרי ומי שתואר כ"אחד החלוצים של אמנות העדשה, אשר יצר וכתב יצירות אמנות ומוזיקה באופן מעורר השראה ובמומחיות כפי שהוא צילם אותן".
אחד מאלבומי הצילום הבולטים ביותר של פיופורי הוא אלבום הצילומים Fiofori והוא עבד גם כקולנוען, תסריטאי, מבקר ויועץ תקשורת.
סרטיו עוסקים בסוגיות חברתיות בליהוקם של שחקנים ואמנים ניגרים כמו Biodun Olaku, J.
פיפורי התגורר בהארלם, ניו יורק, בשנת 1960, והיה מפיק שזכה לשבחים רבים בארצות הברית.
הוא הפך לימים למנהל ולמפיק של המוזיקאי , והשילוב ביניהם נחשב לאחד ממייסדי האפרופוטוריזם.
פיפורי נולד באוריקה שבניגריה, אביו עמנואל עבד כמרצה במכללת אידו.
כצלם אשר סייר ברחבי העולם מאז 1960, פיופורי יצר קשרים במדינות רבות וביניהן בארצות הברית.
פיפורי עורך המוזיקה הראשון של חברת ההפקות Down Beat וכתב עבור רבים אחרים, יצירות אמנות וספרות בארצות הברית ובאירופה אחת מהמפורסמות שבהם הייתה היצירה International Times.
הוא זכה לשבחים רבים ונחשב לאחד היוצרים אשר הצליחו להנגיש את המציאות של השחורים בארצות הברית לקהל המקומי בשנת 1970. יצירותיו וחיבוריו פורסמו בערוצי מדיה ועיתונים רבים וביניהם העיתון הניגרי NEXT, ובבלוג Shèkèrè.
פיפורי שימש כיועץ סרטים בסרט Rivers State ובשלל סרטים תיעודיים.
מרבית עבודותיו של פיפורי הוצגו ופורסמו באפריקה, אירופה וארצות הברית וביניהם Odum and Water ב-1974 ו-A Peep into History and Culture ב-1979.
פיופורי הוא אחד מהתורמים לכתיבת הספר African Photographer J.
פיופורי זכה בפרסים רבים בגין יצירותיו המוצלחות וביניהם בפרס של הארגון (Pan African Writers Association (PAWA, ובפסטיבל הקולנוע והמוזיקה באפריקה iRepresent.
טאמטה גודואדזה (, תַאמתָה גוֹדוּאדזֶה; , נולדה ב-10 בינואר 1981) ידועה בשמה הפרטי בלבד - טאמטה, היא זמרת גאורגית-יווניה, היא נעשתה פופולרית ביוון ובקפריסין כאשר הופיעה בשנת 2004 בתוכנית "סופר איידול יוון", בה זכתה להצלחה והגיעה למקום השני.
היא הוציאה לאור מספר אלבומים וסינגלים ביוון ובקפריסין.
גודואדזה הפכה למנטורית בשנת 2014 בתוכנית X Factor גאורגיה, וב-2016 ב-X Factor יוון.
גודואדזה ייצגה את קפריסין באירוויזיון בשנת 2019 עם השיר "Replay", והגיעה למקום ה-13 בגמר עם 109 נקודות.
טאמטה גודואדזה נולדה וגדלה בטביליסי, הרפובליקה הסובייטית הסוציאליסטית של גאורגיה ב-10 בינואר 1981. היא התחילה לשיר בגיל חמש.
כאשר הייתה גודואדזה בת ארבע עשרה בלבד היא נישאה לחברה בן השש עשרה ומיד לאחר מכן נולדה בתם, אנני.
כאשר היא מגדלת את ילדתה, סיימה גודואדזה את בית הספר התיכון והלכה ללמוד באוניברסיטה הלאומית בטביליסי.
גודואדזה התגרשה מבעלה לאחר שש שנים של נישואין, היא וילדתה הקטנה עזבו את גאורגיה והיגרו ליוון.
אימה של גודוואדזה ואחיה הקטן היגרו ליוון לפני שהיא עצמה עשתה זאת.
היא התיישבה באתונה יחד עם אחיה ואימה והשתכרה מעזרה לאימה בעבודתה בלבד.
טאמטה החלה את קריירתה בשנת 2004 כאשר היא התחרתה בתוכנית Super Idol יוון.
לאחר התוכנית היא הצליחה להשיג מגורים עצמאיים.
היא הוציאה שירים ואלבומים רבים, בהם הבולט ביותר הוא "With Love" שכבש את המצעד היווני והגיע למקום השני והפכה לזמרת מוערכת ביוון ובקפריסין.
ב-21 בדצמבר 2018 הודיעה רשות השידור הקפריסאית כי טאמטה תייצג את קפריסין באירוויזיון 2019 עם השיר Replay שנכתב על ידי אלכס פי, שכתב גם את Fuego שבוצע באירוויזיון 2018.
טאמו פניקט הוא שחקן קנדי.
נולד בווייטהורס, בירת יוקון שבקנדה.
יש לו שתי אחיות: שרה וסטפני.
למד בבית ספר למשחק בוונקובר שבקולומביה הבריטית.
שנהסרטדמותהערות2002Go-Go Boy (Prelude)ארון פיץסרט קצרWildfire 7: The Infernoשריףסרט טלוויזיה2003Under the Coverג'ונאס2005Sandra Goes to Whistlerקונרדסרט קצר2006Hushנוח המילטוןסרט טלוויזיהLesser EvilגרגStanley's Girlfriendסטנליסרט קצרTrapped Ashesליאו הצעיר2007The Green Chainברט הולTaming Tammyוילסוןתעלולים נבזייםהנרי2010Riverworldמאט אלמןסרט טלוויזיהThe Hostageסרט קצר
טאליס אובד (עובד) מוזס (נולד ב-24 באוקטובר 1954) הוא פוליטיקאי שכיהן כנשיא ונואטו החל בין 6 ביולי 2017 ל-6 ביולי 2022.
מוזס למד בבית הספר היסודי משנת 1964 עד 1967. בהמשך עבד כמורה בבתי ספר שונים.
הוא למד במכללה המיסיונרית והתנ"ך בסידני, אוסטרליה בשנים 1980–1981.
מוזס עבד גם בתפקיד כומר, לאחר שקיבל הכשרה וחינוך דתי באוסטרליה ובפפואה גינאה החדשה.
ב-6 ביולי 2017 הוא נבחר לרשת את הנשיא הקודם שנפטר.
הוא נבחר לתפקיד לאחר ארבעה סבבי הצבעה והושבע מיד לאחר מכן.
טאמוטסו יאטו (ביפנית: 矢 頭 保, אנגלית: Tamotsu Yatō, נולד 1928(?) - מאי 1973) היה צלם יפני ושחקן מזדמן.
הוא היה חלוץ הצילום ההומוארוטי היפני ויצירת תמונות איקוניות בשחור-לבן של הזכר היפני.
הוא היה משתף פעולה וחבר של הסופר יוקיו מישימה, של מבקר הקולנוע דונלד ריצ'י , כמו גם בן זוג רומנטי ארוך טווח של מרדיס וות'רבי , המוציא לאור האמריקאי והמתרגם של עבודותיו של יוקיו מישימה לאנגלית.
ריצ'רד הוקינס כתב על יצירתו של טאמוטסו יאטו: טאמוטסו יאטו צלם את יצירותיו מאמצע שנות ה-60 ועד תחילת שנות ה-70, יצר תמונות של גברים יפניים שהיו נדירות לתקופתו.
בקריירה של פחות מעשור הוא צילם כל הזמן ולעיתים בזעם, כשהוא מכוון את המצלמה שלו לחברים, חברים של חברים, תחרויות פיתוח גוף, פסטיבלים לגברים ודוגמניות לא מקצועיות מהתרבות העירונית המשגשגת של טוקיו.
בסופו של דבר, הוא פיתח את הצילומים ומלא בהם שלושה כרכים של עבודות צילום נפרדים שפורסמו בשמות: הסמוראי הצעיר, פסטיבל עירום ואוטוקו.
האלבום האחרון, אוטוקו, קיבל השראה במידה רבה מידידותו הצמודה של הצלם עם הסופר יוקיו משימה.
צילומיו של יאטו תיארו גבריות יפנית המנוגדת באופן מובהק לסטריאוטיפים, בתקופתו, גבריים לחלוטין ויפנים לחלוטין.
אף על פי שעבודתו של טאמוטסו יאטו זכתה להפצה ציבורית מוגבלת בלבד, היא זכתה והוכרה כבעלת השפעה גדולה על ידי מספר אמנים העוסקים בתחום ההומוארוטיקה הגברית.
לפיכך, סדאו הסגאווה כתב בספרו "חזונות גן העדן": טאמוטסו יאטו זכה לתהילה על יצירתו "אוטוקו-Otoko", ספר תמונות.
בספר מצולם יוקיו משימה בעירום.
נושאי הספר: גברים כפריים מסורתיים, שריריים ולא מתחכמים שנכחדו.
אוטוקו היה יקר מכיוון שאפשר היה לראות בו את הגברים ארוכי הגוף, חסוני הרגליים, קצוציי השער, הלסת המרובעת.
ראיון עם טאמוטסו יאטו, צמתים: מגדר, היסטוריה ותרבות בהקשר האסייתי, גיליון 12, ינואר 2006. דן בקצרה בחיי המין של טאמוטסו יאטו ובבריאותו היורדת.
האוטוביוגרפיה של דונלד ריצ'י שמזכירה את טאמוטסו יאטו במספר הקשרים שונים (גרסה סרוקה לגלישה ב-GoogleBooks)
פסטיבל עירום: אמנות טאמוטסו יאטו, כתב העת של קיוטו מס.
אמנות ארוטיות הומואים ביפן כרך א '.
טאליב זאנה הוא כדורסלן ניגרי, המשחק בעמדת הסנטר.
זאנה נולד בקדונה, ניגריה וגדל עם שלושה אחים ושתי אחיות.
לאחר שבגיל 10 חווה פרץ גדילה, אחיו של זאנה דחף אותו לשחק כדורסל.
זאנה כבר מגיל צעיר עבד על האתלטיות שלו.
בשנת 2006, עבר זאנה לארצות הברית על מנת למנף את קריירת הכדורסל והתגורר אצל משפחה מארחת.
תחילה זאנה הגדיר את המעבר כאסון כיוון שלא התחבר לתרבות ולאוכל והוא רצה לחזור לניגריה, אך בסוף מצא את מקומו.
אחיו של זאנה, יצר קשר עם מאמן הכדורסל מרטי קיתליין, וביקש שתינתן לזאנה האפשרות לקבל השכלה אמריקאית.
בהמשך ביקר בדרום אפריקה כששיחק במחנה "כדורסל ללא גבולות", עם כמה שחקנים אחרים, ביניהם סרג' איבקה, דיקמבה מוטומבו, דירק נוביצקי ולואול דנג.
זאנה אמר כי לראות שחקן NBA באופן אישי זו חוויה נהדרת ושזה נותן לו מוטיבציה לרצות להגיע למקום שלהם.
זמן קצר לאחר שהגיע לארצות הברית, למד זאנה בבית הספר התיכון בישופ מקנמרה בפורסטוויל, מרילנד.
בעונתו השנייה בתיכון, החמיץ זאנה 17 משחקים בעקבות שבר ברגל, אך עדיין העמיד ממוצעים נאים של 10 נקודות ו-11 ריבאונדים למשחק.
במשחק האחרון של העונה, העמיד זאנה 17 נקודות ו-15 ריבאונדים מול התיכון הקתולי פול השישי.
בעונתו השלישית, העמיד זאנה ממוצעים של 15.0 נקודות, 13.5 ריבאונדים, 3.4 חסימות, 1.5 אסיסטים ו-1.4 חטיפות למשחק.
ב-19 בנובמבר 2008, התחייב זאנה לאוניברסיטת פיטסבורג בליגת המכללות.
בעונתו האחרונה בתיכונים, זאנה העמיד ממוצעים של 14.6 נקודות ו-11.8 ריבאונדים למשחק ומונה לחמישייה הראשונה של המחוז.
בעונתו הראשונה בפיטסבורג, זאנה שיחק שלוש דקות בלבד לפני שנפצע בכתף והחמיץ את כל העונה, מה שגרם לו לחתום על מכתב ויתור על העונה והקנה לעצמו עונה נוספת בזכאות למכללות.
בעונתו השנייה, זאנה שיחק ב-27 משחקים ופתח 13 מהם.
אף על פי שהחמיץ את שבעת המשחקים האחרונים של העונה עקב שבר באצבע הימנית, זאנה עדיין זכה בתואר השחקן המשתפר של העונה כשהעמיד ממוצעים של 3.7 נקודות ו-3.4 ריבאונדים למשחק.
בעונתו השלישית, זאנה שיחק בכל 39 המשחקים של הקבוצה באותה עונה ופתח ב-14 מהם.
זאנה העמיד שלוש פעמים דאבל דאבל, קלע תשע פעמים בדאבל פינגרס והוריד ארבע פעמים לפחות 10 ריבאונדים במשחק, מה שעזר לו לזכות בתואר שחקן ההגנה של העונה כשהוא מעמיד ממוצעים של 6.3 נקודות ו-5.5 ריבאונדים למשחק.
בעונתו הרביעית, זאנה פתח בכל 33 המשחקים בהם שיחק בעמדת הפאוור פורוורד.
הוא רשם שלושה משחקים של לפחות 20 נקודות, 14 משחקים של דאבל פינגרס וארבעה משחקים עם לפחות 10 ריבאונדים.
בעונה זו, הוא העמיד ממוצעים של 9.6 נקודות ו-6.1 ריבאונדים ב-23.9 דקות בממוצע למשחק.
בעונתו האחרונה במכללה, זאנה נבחר לחמישיית העונה לאחר שהעמיד ממוצעים של 13.0 נקודות ו-8.6 ריבאונדים ב-35 משחקים בהם פתח בכולם.
בשנת 2014, לאחר שלא נבחר בדראפט ה-NBA, הצטרף זאנה לאוקלהומה סיטי ת'אנדר בליגת הקיץ של ה-NBA.
ב-29 בספטמבר 2014, הוא חתם בת'אנדר והתאחד עם חברו לשעבר למכללה, סטיבן אדמס.
זאנה הופיע בכל שבעת משחקי קדם העונה של הקבוצה, כשהעמיד ממוצעים של 4.4 נקודות ו-5.0 ריבאונדים ב-17.4 דקות למשחק, לפני שהקבוצה ויתרה עליו ב-24 באוקטובר.
ב-4 בנובמבר, חתם זאנה בקבוצת הבת של הת'אנדר מליגת הפיתוח של ה-NBA, אוקלהומה סיטי בלו.
את הופעת הבכורה שלו בקבוצה הוא ערך ב-14 בנובמבר מול מיין רד קלאוס, כשתרם 17 נקודות ו-15 ריבאונדים.
זאנה רשם שמונה דאבל דאבל ב-13 המשחקים הראשונים שלו, כולל ארבעה ברצף בפתיחת העונה.
ב-12 בפברואר 2015, נבחר זאנה למשחק האולסטאר של ליגת הפיתוח של ה-NBA כמחליפו של ג'מייקל גרין.
ביולי 2015, הצטרף זאנה לאוקלהומה סיטי ת'אנדר עבור ליגת הקיץ של אורלנדו ולקליבלנד קאבלירס לליגת הקיץ של לאס וגאס.
ב-25 בספטמבר, חתם זאנה בת'אנדר, אך ב-22 באוקטובר הוא שוחרר מהקבוצה לאחר שהופיע בארבעה משחקי קדם עונה וחזר לסיטי בלו.
ב-2 באוגוסט 2016, חתם זאנה בנאנטר מהליגה הצרפתית.
ב-26 באפריל 2017, יום לאחר שזכה זאנה עם נאנטר ביורופקאפ, הוא עזב את הקבוצה.
ב-12 באוגוסט 2017, חתם זאנה לעונה בעירוני נס ציונה מהליגה הישראלית.
ב-17 במאי 2018, זאנה קלע שיא קריירה של 27 נקודות, לצד 12 ריבאונדים ו-3 חטיפות בהפסד 95–98 למכבי תל אביב.
ב-37 משחקים בהם שותף, הוא העמיד ממוצעים של 13.9 נקודות, 9.4 ריבאונדים ו-1.3 חטיפות למשחק.
זאנה עזר לנס ציונה להגיע לפלייאוף הליגה, שם הודחה הקבוצה ברבע על ידי מכבי תל אביב.
ב-31 ביולי 2018, חתם זאנה לעונה בפואנלברדה מהליגה הספרדית.
ב-28 בנובמבר, עזב זאנה את הקבוצה לאחר ששיחק ב-14 משחקים.
ב-8 בינואר 2019, חזר זאנה לעירוני נס ציונה.
ב-16 בפברואר, קלע זאנה שיא עונתי של 22 נקודות, ב-9 מ-12 מהשדה, יחד עם 6 ריבאונדים ו-3 חטיפות בניצחון 78–90 על הפועל באר שבע.
ב-22 בספטמבר 2019, חתם זאנה לעונה באפיון בלדיספור מהליגה הטורקית.
ב-15 במאי 2020, חזר זאנה לישראל וחתם עד תום העונה בהפועל תל אביב.
הוא העמיד ממוצעים של 10.8 נקודות ו-8.2 ריבאונדים למשחק ב-11 משחקים.
ב-2 באוגוסט 2020, האריך זאנה את חוזהו בקבוצה לעונה נוספת.
הטַאלְטוֹש (בהונגרית: Táltos) הוא דמות בעלת כוח על-טבעי על פי המסורת העממית ההונגרית, בדת ההונגרית העתיקה הטאלטוש הוא אחד המומחים בתחומים שונים.
פעילותו שילבה את תפקידי הכומר, הרופא, הפסיכיאטר, המנהיג הטקסי, השופט ומגיד העתידות.
טאלטוש יכול היה להיות גם גבר וגם אישה.
(הדת ההונגרית העתיקה פירושה האמונה של המדיארים לפני אימוץ הנצרות, כל המושגים והישויות המיתולוגיות והרעיונות על מקורו, מבנהו ותפקודו של העולם, שהיו חלק ממיתולוגיה פגאנית).
להיות טאלטוש היה בלתי ניתן ללמידה ובלתי ניתן היה ללמד.
יחד עם זה על פי מקורות אחדים טקס חניכה יכול היה להפוך מישהו לטאלטוש.
אחד המאפיינים החשובים ביותר של הטאלטוש היה הטראנס (תודעה) – מצב תודעתי בלתי נורמלי, בין שינה לערות, ודומה למצב היפנוטי.
מאופיין בניתוק חלקי או מלא מהסביבה הפיזית).
במהלך הטראנס, הטאלטוש יכול היה לרפא מרחוק או שנשמתו יכלה לשוטט לרחוק, אפילו בין הכוכבים.
תהליך הטראנס נשמר בצורה הטובה ביותר והמדויקת ביותר בסיפור העם הסקלרי ששמו "הנסיך מירקו".
רוב הידע שלנו על טאלטוש מגיע מהכומר הקתולי ארנולד איפויאי, שאסף אמונות עממיות בספרו "המיתולוגיה ההונגרית" (1854).
לפי האמונה העממית, הטאלטוש נמצא במגע ישיר עם אלוהים כבר בהיותו עובר, שם הוא מקבל את ה"תוספת" שמשמעותה הפיזית היא שן נוספת (שן כבר בלידתו) או אצבע נוספת (או כל עצם נוספת) בלידה.
ייעודו נקבע מראש על ידי אלוהים, יש לו מטרה כלשהי בחיים, זה בדרך כלל הצלת העולם או האומה, במובן הפיזי או הרוחני.
טאלטוש יכול היה להיות כאמור גבר או אישה, כל אחד, מכיוון שהם לא נבחרו או חונכו על ידי אנשים, אלא נולדו כך.
הפולקלור גורס שהטאלטוש כתינוק/ת יונק/ת זמן רב, ילד/ה שקט/ה חסר/ת מילים, אך חזק/ה במיוחד לגילו.
המהפך הוא בשנה השביעית לחייו, אם השן הנוספת נגנבת ממנו/ה עד אז, לא תתפתח יכולתו להיות טאלטוש.
אם הוא נעלם מביתו בגיל זה, אומרים שהוא "נלקח על ידי הטאלטושים".
תוספת מעניינת היא שכתוצאה מהנצרות, חלק מהאגדות מתייחסות לישו כאל "טאלטוש השמימי".
לאסלו הראשון, מלך הונגריה במאה ה-11 שכונה לאסלו הקדוש כונה לעיתים קרובות גם כ"מלך טאלטוש", ושמו של סוס הטאלטוש שלו היה "Szög" שפירושו בהונגרית "מסמר" או "זווית".
מקור המילה טאלטוש לא ידוע והיא כנראה קרוב משפחתו הלשונית של המילה ההונגרית טאטוש, שמקורה במילה ההונגרית טאט (פַּעַר, פַתַח), כלומר פתח את לעצמו לעולם או מהמילה טוּטוּש/מדען בהגייה ישנה (במקום טוּדוֹש היום).
אחרים סבורים שהמקור הוא מהמילה הטורקית טאלט שפירושו "טראנס".
האגדות על טאלטוש הן בין אלה שניזונות מהאמונות.
עם זאת, אינן מכסות את כל מגוון האמונות, אלא רק נושאים מסוימים: התכונות והיכולות המיוחדות של הטאלטוש וכדומה.
אגדות מתערבבות לעיתים קרובות עם אנשי "רואי המתים" ועם אגדות על "איש הגראבוונציה" (בדת העממית ההונגרית הוא על פי רוב סטודנט כלשהו הוא אשף המסוגל למלאכת יד מקסימה, או שטנית, וגם מסוגל לחולל סערות).
שני הטלטושים המפורסמים ביותר היו קמפו וגנצל:
קמפו (Kampó) היה בעל "גוף קרח", גוץ, חסון, בעל רגליים עבות, שחי בטימישוארה.
הוא אכל ארוחת צהריים בטירת בודה (בגבעת הטירה בבודפשט) על שולחנו של מתיאש הראשון, מלך הונגריה.
הוא היה לבוש בבגדי עניים.
בשל כך, נשאל מתיאש מספר פעמים מדוע האיש הזה יושב ליד שולחנו, אך מתיאש התעקש שיישב שם.
כשהטורקים (האימפריה העות'מאנית) פלשו להונגריה, הוא "ירק אש מפיו" ו"דחף את הטורקים אחורה באמצעות גוף הקרח שלו".
הוא השיג בחזרה מידי הטורקים את סוסו הטאלטוש של המלך מתיאש, שנקרא "ירחי" (Holdas).
גנצל (Göncöl לפעמים Döncöl, Güncü) היה בעל יֶדע בלתי מוגבל.
הוא דיבר עם חיות, "הבין את הכוכבים", המציא את "המכונית", כלומר נסע במרכבה שנהג בה ללא סוסים ושרכזת הגלגלים שלה נשברה.
לא ראו את מותו וגופתו נעלמה בין הכוכבים.
"מרכבת גנצל" (כך מכונה בהונגרית) עדיין בשמיים וזו מה שנקרא בלטינית "אורסה מאיור" (Ursa Maior), כלומר הדובה הגדולה.
לפי האגדה הם נולדים עם שן טאלטוש, שיניהם ייחטפו על ידי "הרעים", אבל ההורים שמתעוררים לבכי הילד/ה לא יאפשרו זאת.
בגיל שבע הם עוקרים את שיני הילד/ה בעצמם כדי שהילד עצמו לא ייחטף.
שירה אפית עדיין צומחת סביב אגדה זה.
הטאלטושים הצליחו לרפא בהצלחה לוחמים שנפצעו בראשם באמצעות חירור גולגולת (ניתוח שבמהלכו נקדח או נחתך חור בגולגולת, דרכו נחשף הקרום הקשה של המוח כדי לטפל במחלות תוך-גולגולתיות).
על גולגולות שנחפרו על ידי ארכאולוגים, נמצאו לעיתים קצוות הפצע שהחלו להחלים.
המשמעות היא שהאדם החלים מהפציעה שלו.
בכרוניקה של יאנוש טורוצי, היסטוריון הונגרי בן המאה ה-15 נכתב שאטילה ההוני ביקש מהטאלטושים לראות את העתיד, האם ינצח בקרב במישורים הקטאלונים או לא, אבל הם ראו שהוא יפסיד.
הנבואה, כמו אצל האטרוסקים הקדומים נעשתה מתוך מעיים של בעלי חיים.
רואים כיום כעובדה מקובלת שהטלטושים היו חלק מהאמונה הפגנית של העם ההונגרי.
טאם מוטו הוא שחקן אנגלי.
הקריירה של מוטו התחילה בווסט אנד בתחילת שנות ה-2000. מוטו היה חלק מההפקה המקורית של המחזמר האהבה לעולם לא מתה מאת אנדרו לויד ובר בווסט אנד (2010–2011).
לאחר מכן כיכב בהפקות המחודשות של עלובי החיים (2013-2014) ועיר של מלאכים (2015).
בשנת 2015, כיכב במחזמר דוקטור ז'יוואגו בברודוויי.
מוטו שב לברודוויי בשנת 2019 עם המחזמר מולן רוז'!; על תפקידו במחזמר כדוכס ממונרו היה מועמד לפרס גראמי.
בשנת 2016, הופיע בסדרה מדיצ'י בנטפליקס.
מוטו נולד ב-1978 בהייסטינגס, אנגליה.
לפני שפנה לתחום המשחק, שיחק כדורגל.
מוטו למד בבית הספר גילפורד למשחק , וסיים את לימודיו בהצטיינות בשנת 2001 עם תואר ראשון באמנויות במגמת תיאטרון מוזיקלי.
לאחר סיום לימודיו בית הספר לדרמה בשנת 2001, מוטו לוהק למחזמר עלובי החיים בווסט אנד כחלק מאנסמבל השחקנים וכממלא מקום של אנז'ורלא.
בשנת 2011, מוטו לוהק למחזמר הגותי רבקה .
מספר חודשים לאחר שהמחזמר בוטל בטרם הועלה, מוטו לוהק לתפקיד ז'אבר בהפקה בווסט אנד של המחזמר עלובי החיים.
בשנת 2015 מוטו כיכב במחזמר דוקטור ז'יוואגו בברודוויי.
לאחר מכן גילם את קרי גרנט בקריאות של המחזמר לעוף מעל לשקיעה שהתקיימו בשנים 2015-2016.
בשנת 2018, מוטו לוהק לתפקיד האנטגוניסט, הדוכס ממונרו, בהרצת טרום-ברודוויי של המחזמר מולן רוז'!.
לאחר מכן שב לגלם את התפקיד בברודוויי.
במאי 2022, מוטו עזב את ההפקה ביחד עם שני שחקנים נוספים מצוות השחקנים המקורי: ארון טבייט וריקי רוג'ס.
שנהשםתפקידהערות2006נשות הכדורגלניםסטיבשני פרקים2007רופאים קרייג וולטוןפרק אחדהולבי סיטיפטר קליפרק אחד2009להעיר את המתיםזאפרשני פרקים2016שוטרים בדםסמל ריי לנגליפרק אחד2017שרלוקלאונרדפרק אחד2018מדיצ'יגאלאצו ספורצהחמישה פרקים
שנהשםתפקידמקוםהערות2001עלובי החייםאנסמבל (ממלא מקום: אנז'ורלא)תיאטרון פאלס מחליף בווסט אנד2001-2002דרום האוקיינוס השקט אנסמבל (ממלא מקום:כייבל)התיאטרון המלכותי הלאומי―2002רומיאו ויוליהסאמפסון (ממלא מקום: טיבלט)התיאטרון הפתוח של ריג'נט'ס פארק עונת המופעים 2002כטוב בעיניכםלורד מספר 2 (ממלא מקום: אורלנדו, צ'ארלס)הו, איזו מלחמה מקסימה!
2016-2017סוד הגן הנעלם ארצ'יבלד קרייבןתיאטרון השגרה החמישית, סיאטלמחליף בהפקה מקומית2018היי תסתכל עליי!―New York City Centerקונצרט Encores!
2018-2022מולן רוז'!הדוכס ממונרותיאטרון אמרסון קולוניאלהפקה מקורית בוסטוןתיאטרון אל הירשפילדהפקה מקורית ברודוויי
שנהפרסקטגוריהפרויקט מועמדתוצאההערת שוליים2013פרסי Broadway World הממלכה המאוחדתהביצוע הטוב ביותר במופע ווסט אנד וותיקעלובי החיים2015פרס ליגת הדרמההופעה יוצאת מהכללדוקטור ז'יוואגו 2020פרס גראמיאלבום התיאטרון המוזיקלי הטוב ביותר מולן רוז'!
טאלי הול היא להקת רוק אמריקאית שנוסדה באן ארבור, מישיגן, בדצמבר 2002, והייתה פעילה עד לסיום סיבוב ההופעות של Good & Evil ב-2011. הלהקה ידועה בלחנים שלה ובמילים המשעשעות שלה, יחד עם קהל מעריצים מסור באתרי מדיה חברתית.
החברים תיארו במקור את הסגנון המוזיקלי שלהם כ"רוק עקום", ובהמשך הגדירו מחדש את המוזיקה שלהם כ"פאבלו" ( /f ə ˈ b l uː / fə-BLOO ), במאמץ לא לתת למוזיקה שלהם להיות מוגדרת על ידי אף ז'אנרים מסוימים לאחר שהמבקרים החלו להגדיר את המאפיינים של "רוק עקום".
הלהקה מורכבת מחמישה חברים, כל אחד מהם מתאפיין בצבע העניבות שלהם: הגיטריסט רוב קנטור (צהוב), הגיטריסט ג'ו הולי (אדום), המתופף רוס פדרמן (אפור/כסף), הקלידן אנדרו הורוביץ (ירוק) והבסיסט זובין סדג'י (כחול).
גם לשותף לסיבוב ההופעות קייסי שיי, המפיק ועוזר הבמה בורה קארז'ה, ומנחה תוכנית הרדיו המקומית Tree Town Sound מת'יו אלטרודה יש צבעים ייעודיים לעניבות שלהם (שחור, כתום וורוד, בהתאמה).
כל חברי הלהקה מלבד פדרמן סיפקו שירה בלהקה.
פעם אחת תחת חברת ההקלטות Atlantic Records, טלי הול הוחתמה שוב בחברת ההקלטות Quack!
Media, שסייעה בעבר במימון והפצה ארצית של אלבום האולפן הראשון שלהם, Marvin's Marvelous Mechanical Museum ב-24 באוקטובר 2005. הם הוציאו את אלבומם השני, Good & Evil, ב-24 ביוני 2011.
כמה מחברי טאלי הול (רוב קנטור, ג'ו הולי וזובין סדג'י) סיפקו גם את השירה והמוזיקה לכל השירים ב-Happy Monster Band, סדרת טלוויזיה לילדים ששודרה בפלייהאוס דיסני.
אנדרו, יליד וורן, ניו ג'רזי, החל לכתוב שירים כשהיה בן שמונה, ולמד קומפוזיציה באוניברסיטת מישיגן.
שם הוא פגש את רוב קנטור, שניהם למדו בתיכון עם זובין סדג'י והצטרפו לקבוצת הקומדיה של ג'ו הולי, AnonyMous.
המתופף המקורי של טאלי הול, סטיב גאלגר, עזב את הלהקה במאי 2004. רוס פדרמן, שג'ו הכיר מהתיכון, תפס את מקומו זמן קצר לאחר מכן.
ב-24 באוקטובר 2005 הוציאה הלהקה את אלבום האולפן הראשון שלה, Marvin's Marvelous Mechanical Museum, עם הכנר ג'רמי קיטל שתרם כלי מיתר.
הם הוציאו מחדש את האלבום ב-12 בספטמבר 2006, בחברת ההקלטות המקומית Quack!
טאלי הול הוזמנה בחזרה על ידי "תוכנית הלילה עם קרייג פרגוסון" ב-16 בספטמבר 2008, כדי לעזור לקדם את השקת "תוכנית האינטרנט של טאלי הול".
הם ביצעו את שירם "Welcome to Tally Hall" באפודים שחורים שזה עתה לבשו על גבי עניבות צבעוניות מסורתיות, חולצות לבנות ומכנסיים שחורים.
סיבובי הופעות ו-Good & Evil
ב-9 בספטמבר 2009, טאלי הול הוציאה את השיר "Light & Night", בהשתתפות נלי מקיי, כהורדה בחינם כאשר לקוחות של וולמארט רכשו את הספר "הפילה של הקוסם" מאת קייט די-קמילו, שהושק באותו יום.
בסיבוב ההופעות של הלהקה ב-2010 במרץ עם Jukebox the Ghost ו־Skybox, ג'ו הולי לא היה חלק מסיבוב ההופעות ולאחר מכן הוחלף בקייסי שיי, שלבש עניבה שחורה, ומילא את מקומו לשאר ההופעות שלהם באותה שנה.
ב-25 במרץ 2011, הלהקה הודיעה שכל חמשת חברי הלהקה עדיין ביחד.
אלבומם השני, Good & Evil, יצא ב-2011 תחת חברת ההקלטות המקורית שלהם, Quack!
האלבום הוקלט בסוף 2009, אך עקב עיכובים חוזרים שנגרמו כתוצאה מהתפרקות העסקה שלהם עם חברת התקליטים Atlantic Records, הוא יצא שנתיים לאחר שהוקלט.
כדי לקדם את האלבום ערכה הלהקה תחרות שבה יזכה הזוכה בשיר שנכתב עליהם.
הזוכה היה תלמיד תיכון בשם נתן ניימרק, ששיר הנושא שלו שוחרר זמן קצר לאחר מכן.
בערך באותו זמן, הלהקה הוציאה כיסוי לשיר פלו ריידה "Club Can't Handle Me", עם קייסי שיי בהופעה אורחת.
לאחר יציאתו של Good & Evil וסיבוב ההופעות שלו, טאלי הול הפסיקה לפעול כאשר כל חברי הלהקה המשיכו למאמצים עצמאיים.
עבודת סולו אחרי Good & Evil
אנדרו הורוביץ, תחת הכינוי "edu", הוציא את אלבום הסולו sketches (ששוחרר מאוחר יותר כ-sketches 3d) ב-2012. בנוסף הוא סיפק הפקה ופסנתר ב-Love in the Future של ג'ון לג'נד.
בשנת 2018 הוציא הורוביץ את etudes, אלבום של יצירות פסנתר שנכתבו ב-2003. אלבום המשך בשם Etudes II יצא באפריל 2019, ובו יצירות שנכתבו ב-2005 בזמן שלמד באוניברסיטת מישיגן.
רוס פדרמן מופיע מדי פעם כמפיק, נגן כלי הקשה ודי ג'יי תחת השם הבדוי "מר F", אם כי התמקד בעיקר בלימודים שלו.
הוא סיים את לימודיו באוניברסיטת מישיגן בשנת 2013 עם תואר ראשון במדעים בביולוגיה של תאים ומולקולריות, לאחר מכן קיבל תואר Ph.D.
באימונולוגיה מאוניברסיטת ייל במאי 2019.[ דרוש מקור לא ראשוני ]
הולי היה מעורפל בנוגע לסיפור הכולל מאחורי האלבום, בשלב מסוים ציטט את פיגועי 11 בספטמבר כהשראה, אולם סתר זאת בראיונות אחרים.
מספר שירים מהאלבום, כמו "Murders" ו-"The Mind Electric", צברו לפופולריות ב־TikTok וברשתות חברתיות אחרות.
אלבום הכולל גרסאות לא מוגמרות ווסאמפלים בשם Hawaii: Part II: Part ii וכיסוי של " Candle on the Water " יצא ב-2014 באותו שם.
אלבום של 6 עיבודים בסגנון 8 ביט בשם Hawaii Partii שיצא ב-2015 כפסקול למשחק Labyrinth.
באמצע 2016 הכריז הולי על אלבום ההיפ-הופ הקומי ג'ו הולי ג'ו הולי, שיצא באוקטובר תחת שמו ב־Bandcamp.
האלבום הוסר מאוחר יותר עקב דגימות מוזיקה המוגנות בזכויות יוצרים.
כדי להימנע מזכויות יוצרים, הולי הוציא את γɘlwɒH ɘoႱ γɘlwɒH ɘoႱ ב-16 באפריל 2019, גרסה הפוכה של האלבום, ל-Bandcamp ול-Spotify.
ב-11 בנובמבר 2020, גרסה לא מלאה של האלבום המקורי הועלתה ל־Apple Music ול- Spotify, והסירה את השיר האחרון, עקב בעיות זכויות יוצרים שלא הצליח לפתור.
זובין סדג'י, מלבד הופעתו ב-Hawaii: Part II, החל להתמקד בחייו האישיים.
בשנת 2012, הוא סיים את לימודיו באוניברסיטת מישיגן עם תואר ראשון בהצטיינות במדעי המוח, לאחר מכן קיבל תואר דוקטור ברפואה אוסטאופתית באוניברסיטת טורו בקליפורניה בשנת 2016. כעת הוא עובד כרופא לרפואת משפחה עבור קייזר פרמננטה במחוז אורנג', קליפורניה.
בשנים האחרונות, קנטור כתב והפיק שירים לכמה תוכניות של דיסני ג'וניור.
מאז הפסקת הלהקה, החברים דנו אם הלהקה תחזור לאלבום שלישי.
בעוד שהולי הבטיח זאת ברשתות החברתיות וסדג'י הצהיר בצחוק שהם יחזרו אם הם יקבלו "שלושים או ארבעים מיליון מאזינים בחודש" בהודעה עבור Spotify Wrapped, הורוביץ, פדרמן וקנטור הצהירו אחרת בחשבון הטוויטר של הורוביץ, שציינו שבריאותו הנפשית של הולי היא הסיבה העיקרית שהלהקה עדיין בהפסקה.
רוב קנטור (עניבה צהובה) – גיטרה, שירה, כלי הקשה, יוקלילי (2002–היום)
ג'ו הולי (עניבה אדומה) – גיטרה, שירה, כלי הקשה, יוקלילי (2002-היום)
זובין סדג'י (עניבה כחולה) – בס, שירה (2002–היום)
אנדרו הורוביץ (עניבה ירוקה) – קלידים, כלי הקשה, שירה (2002–היום)
רוס פדרמן (עניבה אפורה/כסופה) – תופים, כלי הקשה, תכנות תופים, קולות רקע (2004–היום)
סטיב גאלגר (עניבה אפורה/כסופה) – תופים, כלי הקשה (2002–2004)
קייסי שיי (עניבה שחורה) – גיטרה, שירה, כלי הקשה (תחליף לג'ו הולי בזמן שלא היה זמין לסיבוב הופעות, 2010)
בורה קארז'ה (עניבה כתומה) – מפיק, שריקות, קולות רקע (2005–היום)
קלידים, כלי הקשה, גיטרה אקוסטית, אקורדיון, שריקות, קולות רקע, קריין (Good & Evil סיבוב הופעות, קיץ 2011)
טאליה ברוקס היא אתלטית אמריקאית, זוכת מדליית ארד באליפות העולם (טוקיו 2025) בקרב שבע ומדליית ארד באליפות עולם באולם (נאנג'ינג 2025) בקרב חמש.
אלופת אמריקה הצפונית, אמריקה המרכזית והקריביים עד גיל 23 בקרב שבע
באליפות אמריקה הצפונית, אמריקה המרכזית והקריביים עד גיל 23 שנערכה בסן סלוודור שבאל סלוודור ביולי זכתה במדליית זהב בקרב שבע בתוצאה של 5,609 נקודות.
בתחרות שנערכה בחודש באיטליה במאי קבעה שיא אישי חדש בקרב שבע של 6,330 נקודות.
באליפות ארצות הברית שנערכה ביוג'ין שבאורגון ביוני סיימה במקום שני בקרב שבע, אחרי אנה הול.
היא נבחרה לייצג את ארצות הברית באליפות העולם שנערכה בבודפשט שבהונגריה באוגוסט, שם פרשה לאחר המקצוע החמישי בקרב שבע.
במבחנים האולימפיים האמריקאיים שנערכו ביוג'ין ביוני סיימה במקום שלישי וקבעה שיא אישי חדש של 6,408 נקודות בקרב שבע.
באולימפיאדת פריז שנערכה באוגוסט סיימה במקום 11 בקרב שבע בתוצאה של 6,258 נקודות.
מדליית ארד באליפות עולם בקרב חמש
באליפות העולם באולם שנערכה בנאנג'ינג שברפובליקה העממית של סין במרץ זכתה במדליית ארד בקרב חמש בשיא אישי חדש של 4,669 נקודות, אחרי סאגה ואנינן מפינלנד (4,821 נקודות) וקייט או'קונור מאירלנד (4,742 נקודות).
אליפטה אולסיין לאונה הידוע יותר בשם הבמה שלו, טאמה טונגה הוא מתאבק טונגאי-אמריקאי, המופיע בארגון ההיאבקות WWE, בתוכנית סמאקדאון, שבה הוא מכהן כאלוף הזוגות הנוכחי ביחד עם סולו סיקואה כחלק מקבוצת ה- MFTs.
הוא פעם אחת אלוף הזוגות של ה-WWE.
הוא האחיין והבן המאומץ של מתאבק העבר, האקו.
טונגה מוכר בעיקר בזכות תקופתו הממושכת בארגון ההיאבקות היפני New Japan Pro-Wrestling (NJPW) בין שנת 2010 לשנת 2024, שם היה חבר מייסד לצד באד לאק פאלה, קארל אנדרסון ופרינס דוויט, ודמות מרכזית בקבוצת Bullet Club.
בנוסף, הוא היה חבר בצמד Guerrillas of Destiny (G.O.D.) לצד אחיו, טנגה לואה.
השניים זכו שבע פעמים באליפות הזוגות של IWGP, בליגת הזוגות העולמית לשנת 2020, ובאליפות הזוגות של ROH בשל שיתוף הפעולה בין ארגוני ההיאבקות NJPW ו-Ring of Honor.
כמתאבק יחידים, טונגה זכה ארבע פעמים באליפות במשקל פתוח של NEVER.
כמו כן, הוא הופיע עבור ארגון ההיאבקות המקסיקני Consejo Mundial de Lucha Libre (CMLL), שבו זכה פעמיים באליפות הזוגות העולמית של CMLL ביחד עם שני שותפים שונים.
לפני שהפך למתאבק מקצועי, לאונה שירת בצבא ארצות הברית במשך שש שנים, שם עבד כמכונאי מטוסים והגיע לדרגת סמל טכני.
לאחר שסיים את שירותו הצבאי בשנת 2005, הוא החל להתאמן כמתאבק מקצועי.
הוא התאמן באקדמיה של Team 3D (הדאדלי בויז) ובסיוע של ריקי סנטנה והאקו.
את קריירת ההיאבקות שלו החל בשנת 2008 בארגונים עצמאיים בארצות הברית, תחת שמות במה כמו קינג טונגה ג'וניור וקאווה, לפני שעבר להתאבק ביפן.
טאמה טונגה החל את קריירת ההיאבקות המקצועית שלו בשנת 2008 בארגונים עצמאיים שונים בארצות הברית.
בתקופה זו, הוא התאבק תחת שמות במה כמו קינג טונגה ג'וניור וקאווה, וצבר ניסיון בזירה.
בשנת 2010, הוא קיבל הזדמנות להתאבק ב-New Japan Pro-Wrestling (NJPW), ארגון היאבקות גדול ומוערך ביפן.
הוא ערך את הופעת הבכורה שלו ב-NJPW ב-13 במאי 2010, בקרב נגד טאיג'י אישימורי במסגרת טורניר Best of the Super Juniors.
בתחילת דרכו ב-NJPW, טונגה התאבק בעיקר בקרבות נמוכים ובקרבות צוותים, וניסה לבסס את מעמדו ברוסטר התחרותי של הארגון.
בשנת 2013, טאמה טונגה הפך לחבר מייסד בקבוצת הנבלים Bullet Club.
הקבוצה הוקמה במהלך טורניר New Japan Cup וכללה בתחילה את פין באלור (אז פרינס דוויט), קארל אנדרסון ובאד לאק פאל.
הופעת הבכורה של ה-Bullet Club הייתה ב-3 במאי 2013, כאשר חברי הקבוצה התערבו בקרב של באלור נגד ריווסוקה טאגוצ'י, ותקפו את טאגוצ'י לאחר הקרב.
טונגה, יחד עם שאר החברים המייסדים, ביסס במהירות את ה-Bullet Club ככוח דומיננטי ומרכזי ב-NJPW באמצעות טקטיקות אגרסיביות ולא ספורטיביות.
טאמה טונגה היה חבר נאמן ומרכזי ב-Bullet Club לאורך שנים רבות.
הוא היה חלק מרבים מהפיודים ומהקרבות המרכזיים של הקבוצה, ולעיתים קרובות ייצג את הקבוצה בקרבות זוגות ושלשות.
טונגה תרם רבות לגיבוש הזהות המרדנית והאנטי-ממסדית של ה-Bullet Club, והיה ידוע בגישתו הבלתי מתפשרת ובנכונותו לעשות הכל כדי להשיג ניצחון עבור הקבוצה.
נאמנותו לקבוצה הפכה אותו לאחד מחבריה הוותיקים והמוערכים ביותר בקרב המעריצים.
לאחר ההקמה, טאמה טונגה הפך לאחד מעמודי התווך של ה-Bullet Club.
יחד עם חברי הקבוצה השונים, הוא היה מעורב בפיודים מרכזיים נגד קבוצות כמו Chaos, Los Ingobernables de Japon ו-Taguchi Japan.
טונגה החל לזכות באליפויות משמעותיות כחלק מהקבוצה.
זכייתו הראשונה בתואר גדול הייתה באליפות הזוגות NEVER Openweight יחד עם טאנגרואה בשנת 2014.
במהלך השנים הבאות, טונגה המשיך להיות כוח משמעותי בזירת הזוגות של NJPW.
הוא יצר צוות מצליח במיוחד עם אחיו החורג, טנגה לואה, תחת השם Guerrillas of Destiny (G.O.D.).
יחד, הם זכו באליפות הזוגות במשקל כבד של IWGP שלוש פעמים, והפכו לאחד מצוותי הזוגות הדומיננטיים בארגון.
טונגה זכה גם באליפות הזוגות NEVER Openweight עם שותפים נוספים כמו קני אומגה וטאג'ירי, מה שמדגיש את הרבגוניות שלו כמתאבק צוותים.
בנוסף להצלחה בזוגות, טונגה השתתף באופן קבוע בטורניר G1 Climax היוקרתי, בו התמודד מול טובי המתאבקים בעולם.
אף על פי שלא זכה בטורניר, הופעותיו היו לרוב מרשימות וביססו את מעמדו כמתאבק יחידים ראוי.
הוא גם הגיע לגמר טורניר World Tag League בשנת 2020 יחד עם טנגה לואה, אך הם הפסידו בגמר.
במהלך שנת 2024, החלו להופיע דיווחים על כך שטאמה טונגה סיים את דרכו ב-New Japan Pro-Wrestling וחתם על חוזה עם ה-WWE.
המעבר שלו לארגון ההיאבקות הגדול בעולם היה משמעותי וסימן פרק חדש בקריירה שלו.
הוא ערך את הופעת הבכורה שלו ברוסטר הראשי של ה-WWE ב-12 באפריל 2024, בתוכנית סמאקדאון, כשהתערב בקרב ותקף את ג'ימי אוסו.
הופעתו של טונגה הגיעה כחלק מהעלילה המתמשכת של קבוצת "The Bloodline".
הוא הצטרף לקבוצה בהנהגתו של סולו סיקואה, יחד עם טנגה לואה וג'ייקוב פאטו, כחלק מגרסה חדשה ומתחדשת של הקבוצה לאחר האירועים של רסלמניה 40. טונגה הוצג ככוח משמעותי ואגרסיבי בתוך הקבוצה, והיה מעורב ישירות בפיודים של "The Bloodline" נגד מתאבקים כמו קודי רודס ואחרים.
המעבר ל-WWE העניק לטונגה חשיפה רחבה יותר לקהל אמריקאי ובינלאומי גדול יותר, ופתח עבורו אפשרויות חדשות בבמה הגדולה ביותר של עולם ההיאבקות המקצועית.
עם הצטרפותו ל-"The Bloodline", טאמה טונגה הפך לחלק אינטגרלי מהקבוצה תחת הנהגתו של סולו סיקואה.
יחד עם ג'ייקוב פאטו ובהמשך עם טנגה לואה, הוא שימש ככוח אכיפה עבור הקבוצה, והיה מעורב ישירות בפיודים המרכזיים של הקבוצה.
אחד הפיודים הבולטים בהם היה מעורב היה נגד קודי רודס, אלוף ה-WWE הבלתי מעורער, וכן נגד מתאבקים אחרים שניסו להתמודד מול הדומיננטיות של "The Bloodline".
באירוע סדרת ההישרדות בנובמבר 2024, טאמה טונגה היה חלק מהקבוצה של סולו סיקואה אשר התמודדה בקרב WarGames נגד רומן ריינס, האוסוס, סמי זיין ו-CM פאנק, כאשר קבוצתו של טונגה הפסידה בקרב.
טונגה השתתף במספר קרבות חשובים כחלק מהקבוצה, הן קרבות יחידים והן קרבות זוגות ושלשות.
הוא הציג את סגנון ההיאבקות האגרסיבי והעוצמתי שלו, שהיה מוכר מתקופתו ב-NJPW, ולעיתים קרובות השתמש במהלך הסיום שלו, "Gun Stun".
טאמה טונגה וטנגה לואה הקימו צוות זוגות חזק בתוך "The Bloodline", והיו מעורבים במספר קרבות זוגות בולטים כאלופי הזוגות של סמאקדאון.
טאמה טונגה מתאבק בסגנון היאבקות אגרסיבי ופיזי, המושפע מסגנון ה"סטרונג סטייל" היפני שפופולרי ב-NJPW.
הוא משלב מהלכי כוח עוצמתיים עם זריזות מפתיעה לגודלו.
במהלך הקרבות שלו, הוא נוטה להשתמש במכות חזקות, הטלות עוצמתיות ומהלכי הכנעה.
אחד ממהלכי הסיום המוכרים ביותר שלו הוא ה-"Gun Stun" (קאטר הפוך), אותו הוא מבצע במהירות וביעילות.
במהלך הקריירה שלו, טונגה גילם בעיקר דמות של נבל מרדן ואנטי-ממסדי, במיוחד כחבר מייסד ודמות מרכזית ב-Bullet Club.
הוא התאפיין בגישה לא מתנצלת, בנכונות לשבור את החוקים כדי לנצח, וביחס מזלזל כלפי יריביו והדמויות הטובות.
כחלק מה-Bullet Club, הוא הרבה להשתמש בטקטיקות של התערבות חיצונית ושימוש בחפצים אסורים.
ב-WWE, כחלק מ-"The Bloodline", הוא ממשיך לשמור על גישה אגרסיבית ולא מתפשרת, ומשמש כ"אוכף" (Enforcer) עבור הקבוצה.
הוא נאמן לחברי הקבוצה ולמטרותיהם, ומוכן לעשות הכל כדי להבטיח את הדומיננטיות שלהם.
הדמות שלו ב-"The Bloodline" משדרת כוח, איום ונאמנות שבטית.
אליפות הזוגות העולמית של CMLL (פעמיים) - עם אל טריבל (1), וריי בוקנרו (1)
אליפות הזוגות של IWGP (7 פעמים) - עם טנגה לואה
אליפות במשקל פתוח של NEVER (4 פעמים)
אליפות השלישיות במשקל פתוח של NEVER (4 פעמים) - עם באד לאק פאלה ויוג'ירו טקהאשי (1), באד לאק פאלה וטנגה לואה (2), וטייג'י אישימורי וטנגה לואה (1)
ליגת הזוגות העולמית (2020) - עם טנגה לואה
קבוצת השנה (2024) - עם הבלודליין
PWI דירג אותו במקום ה-94 מתוך 500 המתאבקים הטובים ביותר לשנת 2019
PWI דירג אותו במקום ה-6 מתוך 50 הצמדים הטובים ביותר לשנת 2020 - עם טנגה לואה
אליפות הזוגות של ROH (פעם אחת) - עם טנגה לואה
אליפות הזוגות העולמית של WWC (פעם אחת) - עם איידול סטיבנס
אליפות הטלוויזיה של WXW (פעם אחת)
אליפות הזוגות ביג טופ של WrestleCircus (פעם אחת) - עם טנגה לואה
אליפות הזוגות של סמאקדאון (3 פעמים, נוכחי) – ביחד עם ג'ייקוב פאטו (1), טונגה לואה (1), סולו סיקואה (1, נוכחי)
טאמה טונגה נולד בשם אליפאטה אלויסיו לאונה ב-15 באוקטובר 1982 בנוקואלופה, טונגה.
לאונה ואחיו הצעיר, טוויטה, אומצו על ידי דודם מצד אמם, המתאבק טונגה קיד (האקו/מנג)
לאונה שירת בצבא ארצות הברית במשך שש שנים, שם עבד כמכונאי מטוסים והגיע לדרגת סמל טכני.
טאמבלוויד הוא חלק באנטומיה העל-קרקעית של מספר מיני צמחים.
זוהי דיאספורה אשר, לאחר שהיא בוגרת ויבשה, מתנתקת משורשיה או גבעולה ומתגלגלת עם משבי הרוח.
ברוב מינים אלו, הטאמבלוויד הוא למעשה כל הצמח מלבד מערכת השורשים, אך בצמחים מסוימים, רק פרי חלול או תפרחת יתנתקו.
מיני עשבוני קסרופיטים מופיעים לרוב במערכות אקולוגיות ערבות וצחיחות, שבהן רוחות תכופות וסביבה פתוחה מאפשרות גלגול ללא הפרעה.
מלבד מערכת הנימים העיקרית והשורשים, רקמות מבנה הצמח מתות; מותן חשוב להתפרקות המבנה כדי שזרעיו או נבגיו יוכלו להתנתק במהלך ההתגלגלות, או לנבוט לאחר שהצמח עצר במקום לח.
במקרה האחרון, מינים רבים נפתחים מכנית, ומשחררים את זרעיהם כשהם מתנפחים מספיגת מים.
צמחי טאמבלוויד מפזרים זרעים, אך האסטרטגיה שלהם אינה מוגבלת לצמחי זרע; כך גם מינים קריפטוגמים נושאי נבגים - כמו סלגינל, וכן מיני פטריות המתייבשות, מתנתקות, מועפות ידי הרוח, ומפזרות נבגים תוך כדי תנועה.
אסטרטגיות הפיזור של טאמבלוויד אינן שכיחות בקרב צמחים, ומתבססות לרוב על אדמה שבורה כעשבים שוטים חקלאיים אופורטוניסטיים.
משרד החקלאות של ארצות הברית סיווג את צמח ה-Salsola tragus הנפוץ מאד כצמח פולש במיוחד בארצות הברית.
טאמבלוויד משגשג באדמה מופרעת ותורם משמעותית להכחדות צמחים מקומיים ולשריפות בר, בהיותם דליקים ביותר ומקפצים או גדלים במהירות באדמה שהייתה נטולת מצמחייה ושימשה מעצור לאש.
גם לאחר למעלה ממאה שנה של שיתוף פעולה בין ממשלות מקסיקו, קנדה וארצות הברית במאבק במין, צמחים אלו נמצאים ברוב אזורי צפון אמריקה.
השפעותיהם מזיקות במיוחד לפעולות לגידולי חקלאות בעל.
מחקר אחד הראה שגדילן רוסי בודד יכול להסיר עד 170 ליטר של מים מהאדמה בתחרות עם יבול חיטה בשנה אחת.
הסרת המים מאדמות בור הנוטות יותר לסחף מזיקה אף יותר.
לעיתים קורה שמיני טאמבלוויד גדולים, במיוחד הקוצניים שבהם, יכולים ליצור צברים החוסמים כבישים ומכסים מבנים וכלי רכב.
ערימות כאלה מהוות איום על כלי רכב או מבנים לכודים ועל יושביהם, במיוחד משום שהן יבשות ודליקות.
דוגמאות של מבנים וכלי רכב עטופים תועדו בעיקר באזורים המערביים של ארצות הברית.
באזורי מגורים, דוגמה לכך הייתה העיירה מוברידג', דקוטה הדרומית, שם בשנת 1989 עשרות טונות של צמחי קוצים גדולים (גדילן רוסי) שהתבגרו בקרקעית היבשה של אגם אואה הסמוך קברו בתים רבים עמוק כל כך עד שנדרש ציוד מכני כדי להסירם, לשחרר את הדיירים ולנטרל את סכנת השריפה.
צמחי טאמבלוויד גורמים לבעיות במתקני טיהור שפכים ועלולים להסתבך בציוד אלקטרו-מכני כגון מטהרי מים ומאווררים מכניים, מה שמוביל לעלייה בצריכת האנרגיה ובעלויות העבודה הכרוכות בתפעול ובניקיון.
טאמבלוויד משמשים לעיתים קרובות כטרופ בסרטים ובתוכניות טלוויזיה בז'אנר המערבוני.
בסצנות במקום שומם ונטוש, או בדרך כלל במקום עם פעילות מועטה, הם נצפים מתגלגלים על פני הנוף.
כתוצאה מכך הצמח משמש כיום בעיקר בכוונה הומוריסטית - למשל בעת דממה קצרה אך מביכה במהלך סצנה.
אחד השימושים הידועים ביותר של הצמח בקולנוע הוא ברצף הפתיחה של הסרט ביג לבובסקי, שם הוא מסמל את אופייה ה"נסחף" של הדמות הראשית.
ברמבלין וברמבלגאסט הם פוקימונים המבוססים על טאמבלוויד.
לאחר שהם יבשים ונעקרים, טאמבלוויד יוצרים מסלולי יער אשר, מונעים על ידי הרוח, מתגלגלים על אדמות דרום קליפורניה, אריזונה, נבאדה, יוטה, ניו מקסיקו, טקסס, צפון מערב מקסיקו, ורוב השטח המקסיקני מדרום לגבול.
באזור מקסיקלי הם נקראים קצ'ניאס, שהוא גם שם ייחוס לתושבי בירת באחה קליפורניה.
טאניה לובינסקו (ברומנית: Tania Lovinescu 1924 – 2014) הייתה סופרת ומשוררת יהודיה רומניה-ישראלית, שכתבה בשפה הרומנית.
עלתה לישראל ב-1989 וכעבור 12 שנים שבה לרומניה.
טאניה נולדה בפלוישט, ברומניה, כבתם של הרמן ורבקה גולדנברג.
הייתה בוגרת בית הספר התיכון "קולטורה" והפקולטה לפיזיקה וכימיה של אוניברסיטת בוקרשט אותה סיימה ב-1949. בשנים 1949 - 1983 עבדה כעורכת ברדיו הרומני.
במקור שם המשפחה היה לאופר, כשמו של הנכד, אילן לאופר, שהיה שר בממשלת רומניה.
1968 "Oamenii - visele" (האנשים - החלומות)
1993 "Reversul unui zbor" (המהלך האחורי של מעוף)
טאנה (בביסלמה: Tanna) הוא אי במדינת האיים ונואטו, בדרום-מערבו של האוקיינוס השקט.
שטחו של האי הוא כ-550 קמ"ר ואוכלוסייתו מוערכת בכ-30,000 נפש.
אורכו 20 ק"מ ורוחבו המרבי הוא 19 ק"מ.
האי יושב בשנת 400 לפני הספירה לערך בידי ילידים מהאיים הסמוכים.
השם טאנה, שצוטט לראשונה על ידי ג'יימס קוק, נגזר מהמילה tana בשפת הקוואמרה , שפירושה "אדמה".
לאחר גילויו בשנת 1774 התפרסם האי באירופה שלכאורה יש בו טקסים קניבליים ולכן נחשב יעד מסוכן למסיונרים.
כיום האי ידוע בשל שתי תופעות ייחודיות:
האי ידוע בגלל את הר הגעש הפעיל יאסור , אחד הנגישים בעולם.
הזוהר שקרן מהר הגעש משך את ג'יימס קוק, האירופאי הראשון שהגיע לאי בשנת 1774.
אנתרופולוגים, היסטוריונים ופסיכולוגים מתעניינים בדת כת המטען של ג'ון פרום.
"כתות המטען" היו נפוצות באיים רבים אליהם הגיע האדם הלבן.
המאמינים האמינו בכוחם של הלבנים לגרום למטען להגיע מהים ומהאוויר באמצעות טקס שנראה בעיניהם כריטואל.
הם ניסו לחקות את הריטואל כגון מגדל פיקוח מבמבוק ומפעילים עם אוזניות מעץ ודגלים צבעוניים קטנים.
דת כת המטען האחרונה הידועה כיום היא דתו של ג'ון פרום באי טאנה, ולה מפלגה משלה המשתתפת בממשלת האיים המאוחדים של ונואטו.
דת זו מצליחה למשוך אחריה חלק מתושבי האיים האחרים בוונואטו.
עד היום לא נתגלו עקבותיו של אותו ג'ון פרום אגדי ולא ברור אם מדובר באגדה או באמת.
יש המייחסים את מקור שמו לשיבוש של "John From America".
היה תואר אצולה ארמני מימי קדם וימי הביניים ועד לתקופה המודרנית.
א.הוא ציין את ראשי המשפחות מקרב האצילים (הקרויים בארמנית "נחראראר").
מקור השם במילים "טון" שמשמעותו "בית, ו "טר" שמובנו "אדון".
התואר היה בשימוש מימי קדם בשביל זקני השבט ("פטריארכים"), שנקראו "אקו", "טאנמץ" או "טאנוטר".
גם לאישה הזקנה של השבט היה תואר מקביל – "טאנטיקין".
התואר היה מקביל ל"ארבאב" הפרסי.
המצביא ואהאן ממיקוניאן, אחד הגבורים הלאומיים של הארמנים,, נבחר על ידי האצילים ל"האיוץ טאנוטר", במובן של "המנהיג של ארמניה".
ב.עד לסיפוח ארמניה המזרחית על ידי רוסיה בשנת 1828, ראשי הכפרים, שנבחרו על ידי התושבים, נשאו גם כן את השם "טאנוטר"
טאנגה היא עיר נמל בטנזניה, על חוף האוקיינוס ההודי, בקרבת הגבול עם קניה.
טאנגה היא בירת מחוז טאנגה ומרכז מסחרי וכלכלי חשוב בטנזניה.
נכון לשנת 2002 התגוררו בטאנגה 243,580 תושבים.
ב-1889 השלטונות הגרמניים של מזרח אפריקה הגרמנית בחרו בטאנגה כבסיס צבאי ומכאן החלה ההתפתחות שלה.
באזור זה נערך במלחמת העולם הראשונה קרב טאנגה בין כוחות בריטיים ובין המגינים הגרמנים - הבריטים נהדפו.
בסוף מלחמת העולם הראשונה, בהתאם להסכמי ורסיי, חבל ארץ זה עבר לידי האימפריה הבריטית וקיבל את השם טנגניקה, שנגזר משם העיר טאנגה.
בתקופת הדה-קולוניזציה טנגנייקה הייתה למדינה עצמאית ולאחר איחוד עם זנזיבר שינתה את שמה לטנזניה.
טאנג (SS-306) הייתה צוללת בצי ארצות הברית במלחמת העולם השנייה.
במהלך שנת שירותה הבודדת בצי פעלה בזירת האוקיינוס השקט וצברה רשימת הישגים מרשימה בטיבוע אוניות אויב יפניות.
היא טובעה ב-25 באוקטובר 1944 לאחר שטורפדו שנורה ממנה סטה ממסלולו ופגע בה.
טאנג הייתה צוללת מונעת דיזל וחשמל מסדרת באלאו (Balao Class), בעלת הדחק מקסימלי של 2,072 טון.
היא הייתה חמושה בתותח סיפון בקוטר 5 אינץ' ובעשרה צינורות טורפדו (שישה בחרטום וארבעה בירכתיים) ונשאה 24 טורפדות.
היא נבנתה במספנת הצי מר איילנד (Mare Island Navy Shipyard) בקליפורניה ונמסרה לצי ב-30 בנובמבר 1943. מפקדה היה לוטננט קומנדר ריצ'רד אוקיין (Richard O'Kane).
טאנג הוצבה לזירת האוקיינוס השקט וב-22 בינואר 1944 יצאה מנמל פרל הארבור לסיור הקרבי הראשון שלה באזור איי קרוליין ואיי מריאנה.
במהלכו הטביעה חמש אוניות אויב.
במהלך הסיור השני שלה, ליד איי פלאו וטרוק, לא הטביעה אוניות אויב, אך משתה מהים 22 אנשי צוות אוויר אמריקאים שמטוסיהם הופלו.
הסיור הקרבי השלישי של טאנג, שהחל ב-8 ביוני 1944, היה מההרסניים ביותר לספנות היפנית במלחמה.
במהלכו סיירה הצוללת בים סין המזרחי ובים הצהוב והטביעה עשר אוניות אויב בתפוסה כוללת של 39,160 טון.
במהלך הסיור הרביעי שלה (החל ב-31 ביולי 1944) מול חופי האי הונשו שביפן הטביעה הצוללת שש אוניות אויב, מהן אחת באמצעות ירי מתותח הסיפון שלה.
כל ההטבעות נעשו כנגד שיירות אויב שהיו מלוות על ידי אוניות מלחמה ולעיתים כנגד התקפות של מטעני עומק נגד הצוללת.
טאנג יצאה לסיור החמישי שלה, במצר פורמוזה, ב-24 בספטמבר 1944. עד ה-24 באוקטובר תקפה שתי שיירות והטביעה לפחות חמש אוניות.
באותו יום הטביעה שלוש אוניות נוספות.
בשעה 02:30 ב-25 באוקטובר ירתה הצוללת את הטורפדו האחרון שהיה על סיפונה לעבר אונייה יפנית.
עקב תקלה טכנית בטורפדו הוא ביצע פניית פרסה ופנה לעבר הצוללת.
פניית חירום שביצע מפקדה לא הועילה והטורפדו פגע בצוללת בחלקה האחורי כ-20 שניות לאחר שנורה.
שלושת התאים האחוריים של הצוללת הוצפו מיד והיא שקעה, ירכתיה תחילה, והתייצבה על קרקעית הים בעומק של 55 מטרים.
ארבעה אנשי צוות במרכז הצוללת לרבות המפקד אוקיין הצליחו לנטוש אותה ושחו במים שמונה שעות בטרם נמשו על ידי היפנים.
ניצולים אחרים התרכזו בתא הטורפדו הקדמי של הצוללת בכוונה לנטוש אותה באמצעות צוהר החילוץ שבו.
החילוץ התעכב עקב התקפת מטעני עומק, שחוללה שרפה חשמלית בסוללה הקדמית של הצוללת.
13 איש הצליחו לצאת מן הצוללת בסיוע ריאות מומסן – ציוד חירום פרימיטיבי לנשימה.
רק תשעה הגיעו אל פני המים ומהם הצליחו רק חמישה להמשיך לשחות עד אשר נמשו מהמים על ידי אונייה יפנית ביחד עם ארבעת הניצולים האחרים.
בסך הכול נספו 78 מאנשי צוות הצוללת.
תשעת הניצולים, ששוביהם נהגו בהם באלימות, הועברו למחנה שבויים ושהו בו עד תום המלחמה.
ב-25 במרץ 1944, באותה צורה ממש, גרם טורפדו פגום לטביעתה של הצוללת האמריקנית טאליבי (SS-284) בקרבת איי פלאו.
כל אנשי צוותה למעט אחד נספו.
נסיבות טביעתה התבררו רק לאחר המלחמה.
מניין האוניות שהטביעה טאנג תוקן מספר פעמים במשך השנים, אך לבסוף נקבע שהיא הטביעה 33 אוניות בתפוסה כוללת של 116,454 טונות, יותר מכל צוללת אחרת מבחינת מספר האוניות והטונאז'.
היא גם קבעה שיא במספר ההטבעות לסיור – עשר הטבעות שהשיגה בסיור השלישי שלה.
לצוללת ניתנו ציון לשבח נשיאותי יחידתי וארבעה כוכבי קרב.
מפקד הצוללת אוקיין עוטר במדליית הכבוד של הקונגרס על פעולתו בסיור האחרון של הצוללת.
הוא המשיך בשירותו בצי והגיע לדרגת אדמירל משנה (Rear Admiral).
בשנת 1977 פרסם ספר אודות פעולותיה של הצוללת טאנג (Clear the Bridge!: The War Patrols of the U.S.S.
טאמס , הוא תכשיר לבליעה המנטרל את חומציות הקיבה, המיוצר על ידי חברת התרופות גלקסו סמית' קליין (GSK), שבסנט לואיס, מיזורי, ארצות הברית.
טאמס עשוי מתערובת של סוכרוז עם סידן פחמתי (קלציום קרבונט) שהוא סותר חומצה, מיועד להקלה במקרים של חומציות יתר במערכת העיכול, שמתבטאים בדרך כלל בצרבת.
המוצר נחשב במדינות רבות כתוסף תזונה שכן הוא משמש גם כתוסף סידן, ולכן ניתן לרכישה גם ברשתות מזון קמעונאיות.
התכשיר אינו מוגן בפטנט ומספר חברות מייצרות כדורים דומים.
טאמס הומצא ב־1928 על ידי ג'ים האו, רוקח בסנט לואיס, מיזורי, ארצות הברית, שפיתח אותו בתחילה לשימוש ביתי.
ייצור מסחרי של טאמס החל ב־1930 על ידי חברה שהוקמה למטרת שיווק המוצר.
בשנת 1978 נרכשה החברה על ידי רבלון, והפכה למותג מוכר גם מחוץ לסנט לואיס.
היחידה האחראית על ייצור ושיווק בטאמס ברסלון, נמכרה לימים לחברת ביצ'ם גרופ שהתמזגה ברבות הימים לתוך גלקסו סמית' קליין.
טאמס מיוצר באותו מפעל, כבר משנת 1930.
סאייטאנו בארטולומה בונין ואסקאס (בספרדית: Cayetano Bartolomé Bonnín Vásquez; נולד ב-30 ביוני 1990 ידוע כטאנו) הוא כדורגלן דומיניקני המשחק בעמדת הבלם בפידליס אנדריה.
טאנו התחיל את הקריירה שלו במחלקת הנוער של מאיורקה בה שיחק 11 שנים.
לאחר תקופה קצרה בקבוצת המילואים הושאל לריאל חאאן.
בקיץ טאנו חתם בריאל מדריד והצטרף לקבוצה השלישית של המועדון.
בהמשך הוא שיחק גם בקבוצת המילואים של ולנסיה.
בפברואר , טאנו רשם הרחקה מהקו בבעיטת מספרים במהלך משחק הליגה נגד הוספיטאלט.
ב-3 בספטמבר 2013 חתם בנוחה, אך חודש לאחר מכן הצטרף לויאריאל ג'.
ב-8 ביולי 2015 חתם באוסאסונה מהליגה הספרדית השנייה.
הוא ערך את הופעת הבכורה שלו עבור המועדון ב-30 באוגוסט בניצחון 0-1 נגד מיראנדס.
טאנו היה שותף להעפלה של הקבוצה לליגה הראשונה בתום העונה.
ב-10 בספטמבר 2016 טאנו רשם את הופעת הבכורה שלו בליגה הספרדית בהפסד 5-2 נגד ריאל מדריד בו גם הורחק.
באוגוסט חתם בליידה מהליגה השלישית.
ב-11 ביוני 2019 בונין חתם באלמריה מהליגה השנייה, אך ב-9 בספטמבר 2019 שוחרר מהקבוצה וחתם בראפיד בוקרשט מהליגה הרומנית השנייה.
ב-8 בספטמבר 2020, בונין חזר לספרד וחתם בהרקולס.
אימו של טאנו נולדה ברפובליקה הדומיניקנית ולכן לטאנו הייתה אופציה לייצג את הרפובליקה הדומיניקנית.
ב-24 במרץ 2013 הוא ערך את הופעת הבכורה שלו בנבחרת הרפובליקה הדומיניקנית בניצחון 1-3 נגד .
טאמיקה דבון קאצ'ינגס סמית' היא כדורסלנית עבר אמריקאית ששיחקה במשך 15 שנות הקריירה שלה עבור אינדיאנה פיבר מליגת ה-WNBA.
היא נבחרה גם עשר פעמים למשחק האולסטאר של ה-WNBA, לחמישיית העונה ב-WNBA נבחרה 12 פעמים, ולחמישיית ההגנה נבחרה 12 פעמים.
היא הובילה את הליגה בחטיפות שמונה פעמים.
היא אחת מתוך תשע נשים שזכו במדליית זהב אולימפית, באליפות ליגת המכללות, ובאליפות ה-WNBA.
ב-2011 נבחרה קאצ'ינגס על ידי אוהדים לאחת מ-15 השחקניות הטובות בתולדות ה-WNBA.
טאמיקה קאצ'ינגס היא קלעית (סקוררית) פורה קרוב ורחוק מהסל, כמו גם ריבאונדרית בעלת יכולת, בעלת יכולת תנועה עם כדור, ומגינה.
אחרי משחק בתיכון עדלי סטיבנסון ובתיכון דאנקנוויל, טאמיקה קאצ'ינגס הפכה לאחת מכוכבות קבוצת כדורסל הנשים של אוניברסיטת טנסי.
בשנת 2001 נבחרה בדראפט ה-WNBA על ידי אינדיאנה פיבר.
אחרי שבעונתה הראשונה לא שיחקה כלל עקב פציעה, ב-2002 נבחרה למשחק האולסטאר.
היא מפורסמת בזכות עשיית הקווינטופל-דאבל הראשון בהיסטוריה, ושימשה כנשיאת איגוד שחקניות ה-WNBA בין 2012 ל-2016.
באפריל 2020 פורסם כי נבחרה להיכל התהילה של הכדורסל, ובמאי 2021 הוצגה בו באופן רשמי.
שיחקה בתיכון עדלי סטיבנסון באילינוי.
קאצ'ינגס עזרה לבית הספר התיכון סטיבנסון לזכות באליפות התיכונים של אילינוי כסופומור ב-1995 לפני שעברה לטקסס.
באותה שנה בסטיבנסון זכתה בפרס "גברת כדורסל" של אילינוי (Illinois Ms.
Basketball), והייתה לשחקנית הצעירה ביותר עד אותה עת לזכות בפרס.
היא שיחקה בתיכון עבור תיכון דאנקנוויל מדאנקנוויל שבטקסס, ובנוסף לכך שהובילה את דאנקנוויל לזכייה באליפות הכדורסל של המדינה כג'וניור (היא שיחקה רק שתי עונות בדאנקנוויל לאחר שעברה מאילינוי), היא הובילה את קבוצת הכדורעף לאליפות המדינה היחידה שלה כג'וניור.
כשחקנית דאנקנוויל נבחרה לאול-אמריקן של ה-WBCA (איגוד מאמנות הכדורסל) ולשחקנית השנה בתיכונים של הארגון (1996-97).
היא השתתפה במשחק כל-אמריקה לתיכונים של ה-WBCA, וקלעה בו עשר נקודות.
היא גם השחקן או השחקנית הראשונה בכל רמה בהיסטוריה שלזכותם נרשמו קווינטופל-דאבל (25 נקודות, 18 ריבאונדים, 11 אסיסטים, 10 חטיפות ו-10 חסימות) בשנת 1997.
קאצ'ינגס נבחרה במקום השלישי הכללי בדראפט ה-WNBA על ידי אינדיאנה פיבר בשנת 2001. בעונת 2001 לא היה ביכולתה לשחק בשל פציעה מתמשכת ברצועה הצולבת הקדמית משנתה האחרונה בטנסי, אך ב-2002 הייתה עונה מצוינת עבורה.
היא נבחרה לרוקי השנה ב-WNBA וכשרשמה בממוצע 18.6 נקודות למשחק, והשפיעה מיידית על סגל הפיבר בשנה הראשונה שלה בתור מקצוענית.
במהלך אותה עונה, במשחק נגד מינסוטה לינקס, קאצ'ינגס השוותה את שיא החטיפות למשחק ב-WNBA, תשע חטיפות (אשר נשבר מאז על ידי טישה פנישיירו).
באותה שנה, הפיבר הגיעו לפלייאוף ואף על פי שהפסידו 2-1 בסיבוב הראשון, קאצ'ינגס הייתה דומיננטית, וממוצעי הנקודות שלה, 20.3 למשחק, היו הגבוהים מכל סדרות הפלייאוף האחרות שבהן השתתפה.
העונה הטובה ביותר בקריירה שלה מבחינה סטטיסטית הייתה עונת 2003, בו ממוצע הנקודות שלה היה הגבוה בקריירה שלה – 19.7 נקודות למשחק – ולמרות זאת הפיבר לא הגיעו לפלייאוף באותה שנה.
בשנת 2005, קלעה קאצ'ינגס את הנקודה ב-2,000 בקריירה שלה, ובכך הפכה לשחקניות המהירה ביותר לקלוע 2,000 נקודות בקריירה ב-WNBA, לאחר ששיחקה רק ארבע שנים לפני שהגיעה לציון זה.
היא גם המהירה ביותר להגיע ל-1,000 ריבאונדים, ל-400 אסיסטים ול-300 חטיפות.
בשנת 2005 נבחרה קאצ'ינגס לשחקנית ההגנה של העונה ב-WNBA.
לאחר שנה חזרה קאצ'ינגס על ההישג, ונבחרה לשחקנית ההגנה של העונה ב-2006. היא נבחרה לשחקנית ההגנה של העונה גם בשנים 2009 ו-2010.
ב-2006 נבחרה קאצ'ינגס למשחק האולסטאר של ה-WNBA, לאחר שזכתה בקולות הרבים ביותר, אבל נאלצה לשבת בחוץ בעקבות פציעה ברגלה.
במחצית היא הוכרזה כחברת קבוצת העשור של ה-WNBA לצד תשע שחקניות אחרות ומאמן יוסטון קומטס לשעבר ון צ'נסלור.
חמש שנים לאחר מכן היא נבחרה על ידי אוהדים לאחת מ-15 השחקניות המובילות בחמש עשרה שנות ה-WNBA.
חודשים לפני עונת 2008, עשו הפיבר טרייד בו הגיעה לקבוצה הקלעית, שחקנית האולסטאר, קייטי דאגלאס (ששיחקה בקבוצה עד 2013) כדי שתחבור לקאצ'ינגס, וייצרו צמד שחקניות אולסטאר שיתחרו על אליפות.
עם זאת, הפיבר נכשלו בכך בשנת 2008 כשהודחו בסיבוב הראשון של הפלייאוף על ידי דטרויט שוק.
ב-2009, הגיעו הפיבר להצלחה רבה יותר במשחקי סוף-העונה, ככל שהכימיה התפתחה בין קאצ'ינגס לדאגלאס, והם הצליחו להגיע למשחקי הגמר של ה-WNBA – הופעתה הראשונה של קאצ'ינגס בגמר הליגה.
לפני כן, הובילה קאצ'ינגס את הליגה בחטיפות, עם 2.9 למשחק, ועזרה לפיבר להגיע למאזן 22-12, ולמקום הראשון בחטיבה המזרחית.
בגמר הם התמודדו מול פיניקס מרקורי; לאחר שהובילו 2-1 בסדרה, הפסידו בשני המשחקים הבאים, והובסו בגמר 3-2.
ב-2011 נבחרה קאצ'ינגס ל-MVP של העונה הסדירה בליגת ה-WNBA כשממוצעיה 15.5 נקודות למשחק, 7.1 ריבאונדים למשחק, 3.5 אסיסטים למשחק ו-2.0 חטיפות למשחק, והובילה את הפיבר למאזן 21-13, בעלי המאזן הטוב ביותר בחטיבה המזרחית.